วันนี้ได้มีโอกาสมาทานก๋วยเตี๋ยวคั่วไก่ในตำนานซะที 
หลังจากวางแผนมาเป็นเดือน 

ที่ถือว่าเป็นร้านก๋วยเตี๋ยวคั่วไก่ในตำนานก็เพราะว่าขายมาสามชั่วอายุคนแล้วครับ

จุดเด่นของร้านนี้คือ ใช้เตาถ่านในการผัด ซึ่งความร้อนจะระอุกว่าใช้แก๊ส ทำให้ก๋วยเตี๋ยวมีความหอมควัน ซึ่งควันจากเตาถ่านกับเตาแก๊สจะเป็นคนละแบบกันนะครับ ลองสังเกตดูครับ

นอกจากนี้ก๋วยเตี๋ยวคั่วไก่ร้านนี้ไม่ใส่ปลาหมึกแช่ด่าง แต่ใส่ไก่และกุ้ง ซึ่งหมักซอสมาอย่างดี ใส่เบค่อน เครื่องในไก่ และหมูเด้งซึ่งทางร้านตีขึ้นมาเอง ซึ่งโดยส่วนตัวผมชอบมากกว่าปลาหมึกแช่ด่างครับ

และนอกจากเส้นใหญ่แล้ว ร้านนี้ก็ยังมีเส้นบะหมี่คั่วด้วยครับ ซึ่งเส้นบะหมี่ของทางร้านจะใช้บะหมี่เส้นเล็กๆมาคั่ว ซึ่งก็อร่อยไปอีกแบบ แต่เมื่อเทียบกับเส้นใหญ่แล้ว บางท่านก็อาจจะติว่าเส้นบะหมี่มันแห้งไปครับ

ราคาก็จานละ 60-65 บาท แต่ก๋วยเตี๋ยวชามใหญ่และให้มาเยอะนะครับ ทานสักสองคนสามชามจะกำลังดีครับ 

ส่วนปีกไก่ทอดน้ำปลา เป็นอีกเมนูที่ทุกโต๊ะต้องสั่งมาทานระหว่างรอก๋วยเตี๋ยวครับ เพราะต้องรอนานมาก ซึ่งก็เป็นธรรมดาของร้านก๋วยเตี๋ยวคั่วไก่ดังๆทุกร้านนะ ว่ามะ

การมาสำหรับคนไม่เคยมา ก็คงต้องหานิดนึงครับ  เพราะร้านอยู่ในท้ายตลาด ซึ่งต้องเดินฝ่าความมืดเข้าไปประมาณ 100 กว่าเมตรจากถนนใหญ่ 

ร้านนี้เปิดสี่โมงเย็นถึงสี่ทุ่มนะครับ มาค่ำหน่อยก็จะสามารถจอดรถข้างถนนได้ครับ แต่หากมาหลังสองทุ่ม พวกกุ้งและหมูเด้งก็อาจหมดไปก่อนครับ 

สรุปว่าเป็นอีกร้านที่สุดยอดนักชิมต้องลองมาทานกันครับ